**Toimintakertomus 2019**

Toimintavuonna Suomi-Korean Tasavalat Yhdistys täytti 38 vuotta. Yhdistys on toteuttanut aktiivisesti yhdistyksen säännöissä määriteltyjä toiminnan tarkoitusta ja tavoitteita. Tavoitteena on ollut ylläpitää Suomen ja Korean tasavallan ja näiden kansalaisten välisiä hyviä ja ystävällisiä suhteita edistämällä molemminpuolista ystävyystoimintaa, kulttuurivaihtoa ja kulttuuri- ja talouselämän sekä maiden valtio- ja yhteiskuntajärjestyksen tuntemusta.

**Vuoden 2019 toiminnasta ja tapahtumista yleensä**

Uutena Korean Suomen suurlähettiläänä aloitti marraskuussa 2018 H.E. Moon Suk-ho. Hän oli voimallisesti tukemassa yhdistyksemme toimintaa. Hän kuitenkin menehtyi äkillisesti huhtikuussa 2019 lyhyen sairauden murtamana. Tämä oli shokki sekä lähetystön henkilökunnalle että korealaiselle yhteisölle ja Korean ystäville Suomessa. Esitimme yhdistyksen puolesta syvän osanottomme hänen poismenonsa johdosta.

Suurlähettiläs Moonin tilalle väliaikaiseksi suurlähettilääksi tuli Jang Keun-ho. Hän otti myös vaikeassa tilanteessa järjestelyvastuun lähestyvän Korean tasavallan presidentin valtiovierailun järjestelyistä.

Suomen ja Korean Tasavallan välisten suhteiden merkittäväksi virstanpylvääksi muodostui presidentti Moon Jae-in:in ja hänen laajan viranomais- ja talousvaikuttajaseurueensa vierailu Suomeen kesäkuussa 2020. Virallisen ohjelman lisäksi valtiovierailun yhteydessä järjestettiin mm. startupyritysten kohtaamistilaisuus. Yhdistyksen puheenjohtajalla Matilla ja hänen vaimollaan Irjalla oli ilo ja kunnia osallistu valtiovierailun kunniaksi järjestetyille juhlaillallisille tasavallan presidentti Sauli Niinistön kutsusta.

Korean suurlähetystö järjesti aktiivisesti laajoja kulttuuritapahtumia, joissa saimme olla mukana. 9.4. Savoy-teatterissa oli Beauty of Korea konsertti. 19.6. Korean suurlähetystö järjesti Thank You Reception-tilaisuuden presidentin vierailun jälkimainingeissa. 30.10 oli erittäin hienoa Finland – Korea Friendship Concert Tapiola-salissa Espoossa. Korealaiseen nykyelokuvaan saatoimme tutustua 14 – 17.3. Helsinki Cine Asia elokuvafestivaaleilla ja 6. – 8. 11. Korean Movie Festival 2019-tilaisuudessa. Monipuolista ja korkeatasoista tarjontaa oli vuoden aikana runsaasti.

Muuta toimintaa sävyttivät perinteiset tapahtumat kuten kevätretki - nyt Vallisaareen, golf-kisat Espoon Master Golfissa, suurlähettiläs / kesälounas sekä perinteinen joululounas. Kaikista vuoden 2019 tapahtumista on tarkempi yhteenveto yhdistyksen Toiminta-osuudessa.

Yhdistyksen kokonaisjäsenmäärä vuoden 2019 lopussa oli 156 jäsentä. Näistä varsinaisia tai perhejäseniä oli 145, kannatusjäseniä 3. Lisäksi yhdistyksen jäseniä olivat kunniapuheenjohtaja Lauri Kaijansinkko, ja kunniajäsenet Erkki O. Auranen, Martti Haani, Ritva Korhonen, Heikki Latvanen, Matti Romo, Kimmo Varhee ja Unto Turunen (8).

Sääntömääräinen kevätkokous järjestettiin Sea Horse ravintolassa ja sääntömääräinen syyskokous Tieteiden talossa.

**Hallitus**

Hallituksessa vuonna 2019 toimivat:

Matti Vinha, puheenjohtaja, Erja Kettunen - Matilainen varapuheenjohtaja, Lasse Juhola varapuheenjohtaja ja sihteeri, Vappu Virkkunen tiedotus ja tilaisuudet, Olavi Vanninen rahastonhoitaja ja golf, sekä jäseninä Risto Elomaa, Veijo Rahikainen, Kaj Färm ja Aino Bärlund.

Hallitus kokoontui toimintavuonna kolme kertaa.

**Tiedottaminen**

Toimintavuonna lähetettiin 2 laajempaa jäsentiedotetta sekä useita erillisiä tilaisuus / tapahtumakohtaisia tiedotteita. Tiedottamisesta vastasivat Vappu Virkkunen ja Lasse Juhola.

**Talous**

Pääasiallinen tulonlähde oli jäsenmaksut. Yleensä yhdistyksen tilaisuudet olivat maksullisia, jolloin jäsenet maksoivat kustannukset joko kokonaan tai yhdistys sponsoroi tapahtumia osittain. Golf-tapahtuman osalta osallistumismaksut ovat vastanneet kustannuksia. Opetusministeriö antoi toimintavuodelle € 2 500,00 toiminta-avustuksen. Se on merkittävä tuki toiminnallemme. Tästä parhaat kiitokset ministeriöön. Toimintavuonna tulos oli € 773,31 ylijäämäinen. Oma pääoma yhteensä vuoden 2019 lopussa oli 2 530,79. Yksityiskohtaiset talousluvut näkyvät tilinpäätöstiedoissa.

**Toiminta**

**Suurlähettiläs H.E. Moon Duk-ho:n** tervetuliaislounas pidettiin Suomalaisella klubilla 7.3. 2019. Paikalla oli 33 henkilöä. Suurlähettiläs Moon kertoi mielenkiintoisessa esitelmässään USA:n ja Pohjois-Korean neuvottelutilanteesta ydin- ja ohjuskiistoissa.

**Kevätkokous** pidettiin 18.3.2019 Ravintola Sea Horsessa, Kapteeninkatu 11, Helsinki. Tilaisuudessa oli paikalla 20 jäsentä. Kokouksen puheenjohtajaksi valittiin Martti Haani ja sihteeriksi Lasse Juhola. Kokouksessa hyväksyttiin vuoden 2018 toimintakertomus ja tilinpäätös.

**Kevätpäivän tasauksen silakat** syötiin kevätkokouksen jälkeen Ravintola Sea Horsessa. Tämä kevätpäivän tasaukseen ajoittuva perinteinen tapahtuma on säilyttänyt vetovoimansa. Jäsenien lisäksi Korean lähetystön henkilökunta oli runsaslukuisena paikalla.

5.5.2019 yhdistys järjesti jäsenille ja Suomessa asuville korealaisille retken **Helsingin edustalle Vallisaareen** hienon sään vallitessa. Osallistujia oli 18, opastettu retki oli mielenkiintoinen. Lounas nautittiin Seurasaaressa.

**Korea Golf 2019** pelattiin Master Golfin kentällä 14.6.2019 (38.kerran) Olavi Vannisen johdolla. Sää oli hyvä ja osallistujia oli 22. Kilpailun tulokset 1) Tapani Kivimäki 33 p. 2) Pirkko Mikkola 33 p. 3) Niilo Oksa. Lähemmäs lippua Tapani Kivimäki, lähemmäs lippua Jussi Halmela.

Palkintojenjako tapahtui perinteistä poiketen golfklubilla. Parhaat kiitokset Olavi Vanniselle kaikista järjestelyistä.

**Suurlähettiläs / kesälounas** järjestettiin 27.8.2018 yhteistyössä Korean kauppayhdistyksen kanssa. Vieraana oli Suomen Koreassa nyt vuoden palvellut suurlähettiläs Eero Suominen. Hän hienosti hahmotteli Suomen ja Korean suhteiden kehityksestä. Perinteisestä kaupallisesta yhteistyöstä maiden yhteistyö on laajentunut voimakkaasti muille yhteiskunnan aloille, joten voidaan puhua kolmen pilarin vuorovaikutuksesta; taloudellinen yhteistyö, kulttuuri ja politiikka. Tilaisuus osoittautui jälleen kerran erittäin hyväksi ja sai osallistujilta paljon kiitosta. Paikalla molemmista yhdistyksistä yhteensä oli noin 40 osallistujaa.

**Syyskokous** pidettiin 21.10.2018 Tieteiden talolla. Jäseniä oli paikalla 21. Kokouksen puheenjohtajana toimi Martti Haani ja sihteerinä Lasse Juhola. Kokouksessa käsiteltiin syyskokoukselle kuuluvat asiat. Jäsenmaksuiksi päätettiin vahvistaa henkilöjäsenet € 40,00, perhejäsenet € 10,00 ja tukijäsenet € 150,00. Puheenjohtaja Matti Vinha esitteli toimintasuunnitelman vuodelle 2020 ja rahastonhoitaja Olavi Vanninen talousarvion. Toimintasuunnitelma ja talousarvio hyväksyttiin esitetyssä muodossa.

Hallituksen puheenjohtajaksi valittiin Matti Vinha. Hän jatkaa toimikautta niin pitkään kunnes uusi puheenjohtaja valitaan.

Hallituksen jäsenten lukumääräksi vahvistettiin 9 + puheenjohtaja. Hallituksessa jatkavat (kausi 2019-2020) Kaj Färm, Vappu Virkkunen, Risto Elomaa, Veijo Rahikainen ja Erja Kettunen – Matilainen. Olavi Vanninen, ja Lasse Juhola valittiin uudelleen seuraavalle kaksivuotiskaudelle ja uusina hallituksen jäseninä aloittavat Päivi Simi – Kim ja Juhani Lillberg (2020 – 2022)

Toiminnantarkastajaksi valittiin Martti Haani ja varalle Alpo Järvinen.

Kokouksen jälkeen oli **esitelmätilaisuus**. Tilaisuuden puheenjohtajana toimi hallituksen varapuheenjohtaja Dr. Erja Kettunen – Matilainen. Tilaisuuden ensimmäinen puhuja täydelle salille oli Korean väliaikainen suurlähettiläs Jang Keun-ho. Hän kertoi historiallisesta perspektiivistä pohjois-eteläsuhteista ja tämän hetken kipukohdista. Dr. Sabine Burkhartd Turun yliopistosta kertoi Pohjois-Korean sosioekonomisesta murroksesta, jossa veturina on pienimuotoinen yrittäjyys. Itsekin maassa asuneena hänellä on hyvä käsitys sekä maan sisällä, että mm. rajakaupassa tapahtuvista kehityskuluista. Hieno esitelmä. Paikalla oli yli kolmekymmentä kuulijaa.

**Korealaisillallinen Korea Housessa** nautittiin perinteitä kunnioittaen syyskokouksen jälkeen. Tilaisuudessa oli paikalla noin yhteensä 30 jäsentä vieraineen. Tilaisuus oli oikein miellyttävä tapahtuma pimenevässä syksyssä.

Toimintavuosi päättyi klubin perinteisen lämminhenkiseen **Joululounaaseen** Svenska Klubbenilla 7.12.2019. Korean uusi suurlähettiläs Cheon Joon-ho vaimoineen olivat tilaisuuden kunniavieraita. Hyvän joululounaan lisäksi nautimme Salonkiorkesteri Valentinon musiikkiesityksistä Veijo Hakkaraisen johdolla.